La pel·lícula es va estrenar el 13 de juliol de 2017 al l'Odeon Leicester Square de Londres, i es va publicar al Regne Unit i als Estats Units el 21 de juliol següent en formats IMAX, 70 mm i 35 mm. Es tracta de la pel·lícula més taquillera de la història sobre la Segona Guerra Mundial, amb un total de $525 milions de dòlars d'ingressos a tot el món. "Dunkirk" va rebre bones crítiques pel seuy guió, la direcció, la música i les imatges; alguns crítics van afirmar que es tractava de la millor obra de Nolan, així com una de les millors pel·lícules bèl·liques de la història. Va rebre vuit nominacions a la 23a edició dels Critics' Choice Movie Awards, guanyant el premi a la millor edició; vuit nominacions als premis BAFTA; tres nominacions a la 75a edició dels Globus d'Or; i vuit nominacions a la 90a edició dels premis Oscar, incloses les categories de millor pel·lícula i millor director, la primera nominació a un Oscar que Nolan havia rebut mai per dirigir.